காளாஞ்சகப்படை எதனால் ஏற்படுகிறது என்பதற்கான காரணம் இன்னும் முழுமையாக அறியப்படவில்லை. நோய் உருவாவதில் உள்ள செயல்பாட்டைக் குறித்த இரண்டு முக்கிய கருதுகோள்கள் உள்ளன. தோல் உயிரணுக்களின் வளர்ச்சியும் இனப்பெருக்கமும் அதிகரிப்பதன் கோளாறு காரணமாக காளாஞ்சகப்படை ஏற்படுகிறது என்று கருதப்படுகிறது. இது முதல் கருதுகோளாகும். மேல்தோல் மற்றும் அதனுடைய மேல்தோல் அணுக்களின் பிழையாக இந்தப் பிரச்சனை காணப்படுகிறது. இரண்டாவது கருதுகோளில், தடுப்பாற்றல்-செயலூக்கியின் கோளாறாக இந்த நோய் இருக்கிறது என்று கருதுப்படுகிறது. இதில் தடுப்பாற்றல் அமைப்பினால் உண்டாகும் காரணி முதலாவதாகவும், தோல் உயிரணுக்களின் இனப்பெருக்கம் அதிகரித்தல் இரண்டாவது நிலையாகவும் கருதப்படுகிறது. T உயிரணுக்கள் (பொதுவாக நோய்த்தொற்றிலிருந்து உடலை பாதுகாக்க உதவும்) செயல்பட ஆரம்பித்து அடித்தோலுக்கு நகர்ந்து சைட்டோகைன்களை (குறிப்பாக கட்டியழியும் காரணி-ஆல்ஃபா TNFα) வெளியிடுவதற்கு தூண்டுகிறது. இதன் காரணத்தினால் அழற்சியும் தோல் உயிரணுக்களின் விரைவான உற்பத்தியும் ஏற்படுகிறது. T உயிரணுக்கள் எதனால் செயல்பட ஆரம்பிக்கிறது என்பது இன்னும் அறியப்படவில்லை.

தடுப்பாற்றலடக்கி மருந்துகளின் மூலமாக காளாஞ்சகப்படை சிவந்த தட்டை வடிவ திட்டுகள் (சொரியாஸிஸ் ப்ளேக்) குணப்படுத்தப்படலாம் என்ற கருத்தை காளாஞ்சகப்படையின் தடுப்பாற்றல்-செயலூக்கியின் மாதிரி ஆதரிக்கிறது. எனினும், தடுப்பாற்றல் அமைப்பின் பங்கு இன்னும் முழுமையாக அறியப்படவில்லை. T உயிரணுக்களின் குறைப்பாடு உள்ள எலிகளுக்கு காளாஞ்சகப்படையின் மிருக மாதிரி தூண்டப்படலாம் என்று சமீபத்தில் அறிவிக்கப்பட்டது. மிருக மாதிரிகள், மனித காளாஞ்சகப்படையின் ஒரு சில தன்மைகளுடன் மட்டுமே ஒத்திருக்கிறது.

எதிர்ப்பாற்றல் குறை தோல் தடை செயல்பாட்டிற்கு காளாஞ்சகப்படை ஏற்புத்திறனில் பங்கு வகிக்கிறது.

காளாஞ்சகப்படை ஓர் இயல்புக்கு மாறான வினை சார்ந்த நோயாக உள்ளது. வெளிப்படையான காரணம் எதுவுமில்லாமல் நோய் அதிகமாகும் அல்லது குறையும் என்பது காளாஞ்சகப்படை உள்ள பெரும்பாலான மக்களின் அனுபவமாகும். தனிநபர்களின் சிறிய (வழக்கமாக மருத்துவமனையிலேயே செய்யப்படுதல்) மாதிரிகளை அடிப்படையாக கொண்டே காளாஞ்சகப்படை தொடர்பான காரணிகள் பற்றின ஆய்வுகள் நடத்தப்பட்டன. இந்த ஆய்வுகள் பிரதிநிதிகள் தொடர்பான விவகாரத்தாலும் மேலும் மற்ற காரணங்களிலிருந்து (இதுவரை தெரியாமலே இருக்க வாய்ப்புள்ள) இயல்பான காரணங்களை உணரக் கூடிய திறன் இல்லாத நிலையாலும் பாதிக்கப்பட்டவையாகத் தோன்றுகின்றன. முரணான கண்டுபிடிப்புகள் அவ்வப்போது அறிக்கையிடப்பட்டனர். எனினும் உளைச்சல் (உடல் மற்றும் மன ரீதியாக), தோலில் காயம் ஏற்படுதல் மற்றும் ஸ்ட்ரெப்ட்டோக்காக்கஸ் சார்ந்த நோய்த் தொற்று ஆகியவை நேர்ந்த பிறகு திடீரென்று ஏற்படும் முதல் நோய் நிகழ்வு சிலநேரங்களில் அறிவிக்கப்படுகின்றன. நோய்த்தொற்றுகள், உளைச்சல் மற்றும் காலநிலையிலும் பருவக் காலத்திலும் உள்ள மாற்றங்கள் ஆகியவை இருக்கும் போது நோய் தீவிரமடைகிறது என்பது அறிவிக்கப்பட்டது. லித்திய உப்பு மற்றும் பீட்டா ப்ளோக்கர்கள் உட்பட சில மருந்துகளின் காரணங்களினாலும் நோய் தூண்டப்படுகிறது அல்லது தீவிரமடைகிறது என்று அறிவிக்கப்பட்டது. அளவுக்கு அதிகமாக மது அருந்துதல், புகைத்தல் மற்றும் உடற் பருமன் ஆகியவை காளாஞ்சகப்படையை அதிகரிக்கலாம் அல்லது நோய்நிலையை கையாளுவதில் சிரமத்தை ஏற்படுத்தலாம். முடியில் தெளிக்கப்படும் நீர்மம், சில முகத்தில் தடவும் க்ரீம்கள் மற்றும் கைகளில் தேய்க்கப்படும் திரவம் ஆகியவையின் காரணமாகக் கூட காளாஞ்சகப்படை திடீரென்று ஏற்படலாம்.

மனித நோய் எதிர்ப்புத் திறன் குறைப்பாட்டு வைரஸ் (ஹியூமன் இம்யூனோடிஃபிஷியன்ஸி வைரஸ்) அல்லது HIVயின் நோய் முற்றிய விளைவுகளால் அவதியுறும் தனிநபர்களுக்கு அடிக்கடி காளாஞ்சகப்படை உண்டாகும். T-உயிரணு எண்ணிக்கையை குறைக்கும் பாரம்பரிய சிகிச்சைமுறையினால் காளாஞ்சகப்படை உண்டாகலாம் என்ற முரண்பாடான கருத்தை ஆராய்ச்சியாளர்கள் அளிக்கச்செய்தது. HIV விருத்தியடையும் போது CD4-T-உயிரணுவின் எண்ணிக்கை குறைகிறது. அப்போது காளாஞ்சகப்படையும் அதிகமாகும். மேலும், உறுதியான Th2 சைட்டோகைன் புறவுருவின் மூலமாக HIV குறிப்பிடத்தக்க அளவில் அறியப்படுகிறது. ஆனால் சொரியாஸிஸ் வல்கேரிஸ், உறுதியான Th1 சுரத்தலின் மூலம் அறியப்படுகிறது. CD4-T-உயிரணு குறைதலின் காரணமாக CD8-T-உயிரணுக்கள் அதிகமாக செயல்பட ஆரம்பிக்கிறது. இதன் காரணமாக HIV உள்ள நோயாளிகளுக்கு காளாஞ்சகப்படை அதிகமாகிறது என்று கருத்துரைக்கப்பட்டது. காளாஞ்சகப்படை உள்ளவர்களில் பெரும்பாலானோர் ஆரோக்கியமாக உள்ளனர். காளாஞ்சகப்படை உள்ள HIV நோயாளிகள் ஒரு சதவீதத்திற்கும் குறைவாகவே உள்ளனர் என்பதை நினைவில் வைத்துக்கொள்வது அவசியமாக உள்ளது. HIV நோய்த்தொற்று உள்ளவர்களில் காளாஞ்சகப்படையின் தாக்கம் ஒன்று முதல் 6 சதவீதம் வரை உள்ளது. இது சாதரணமான மக்களுக்கு (HIV நோய்த்தொற்று இல்லாதவர்களுக்கு) ஏற்படும் நோய்த் தாக்கத்தைவிட 3 மடங்கு அதிகமானதாகும்.

எண்ணெய்ப் பசை அல்லது நன்கு ஈரப்பதமாக இருக்கும் தோலை விட வறண்ட தோல்களில் அதிகமாக காளாஞ்சகப்படை ஏற்படுகிறது. குறிப்பாக உராய்வு அல்லது வெட்டு போன்ற மேல் தோல் காயத்திற்கு பிறகு இந்த நோய் ஏற்படுகிறது. நோய்த்தொற்றின் காரணத்தினால் காளாஞ்சகப்படை ஏற்படுகிறது என்று நம்பப்படுகிறது. குறைவான தோல் எண்ணெய்ப் பசை இருக்கும் வரண்ட தோல்நிலைகளுக்கு அடியில் நோய்த்தொற்றை ஏற்படுத்தும் உயிரிகள் அதிகமாக வாழும். ஆகையால் தோல் ஈரப்பசையுடன் இருந்ததானால் இந்த நோய்த்தொற்றிலிருந்து பாதுகாக்கப்படலாம். காளாஞ்சகப்படை பாதப்படை நோய்க்கு எதிர்த்தன்மை கொண்ட நோயாகும். பாதப்படை நோய் ஈரமான நிலைகளில் இருக்கும் தோலின் அடியில் உள்ள பூஞ்சை நோய்த்தொற்றின் காரணத்தினால் ஏற்படுகிறது. ஆனால் காளாஞ்சகப்படை, தோல் வறண்ட நிலையில் இருப்பதன் காரணத்தினால் ஏற்படுகிறது. இந்த நோய்த்தொற்று அழற்சியை தூண்டுகிறது. நமைச்சல் மற்றும் தோல் துரித மறுசுழற்சி ஆகிய காளாஞ்சகப்படையோடு பொதுவாக தொடர்புடைய அறிகுறிகளை இது ஏற்படுத்துகிறது. தோலுக்கு செல்லும் ஈரப்பதத்தை நோய்த்தொற்றும் உயிரிகள் உறிஞ்சிக்கொள்வதால் தோல் வறண்டுவிடுகிறது. தோல் வறட்சியடைவதைத் தடுத்து, காளாஞ்சகப்படை அறிகுறிகளைக் குறைப்பதற்கு, குளிக்கும் போது தோலில் தேய்க்கும் பஞ்சுகளைப் பயன்படுத்தக்கூடாது என்று அறிவுறுத்தப்படுகிறது. குளிக்கும் போது பயன்படுத்தும் பஞ்சுகள் மிகச்சிறிய உராய்வுகளை ஏற்படுத்தி தோலை சேதப்படுத்துகிறது மற்றும் இயற்கையாகவே தோலில் இருக்கும் எண்ணெய் பசையை சுரண்டி எடுத்துவிடுகிறது. தோலைக் கழுவியவுடன் டால்க் பவுடரை பயன்படுத்தும்படி பரிந்துரைக்கப்படுகிறது. மிகுதியான ஈரப்பதத்தின் காரணத்தினால் நோய்த்தொற்றுகள் ஏற்படலாம். ஆகையால், டால்க் பவுடரை பயன்படுத்துவதனால் தோலில் அதிகமாக உள்ள ஈரப்பதம் உறிஞ்சப்பட்டு நோய்த்தொற்று ஏற்படாமல் தடுக்க உதவுகிறது. மேலும் தோலை ஈரப்பதத்துடன் வைத்துக்கொள்வதற்கு ஈரப்பதத்தை கொடுக்கும் க்ரீம்களைத் தோலில் தடவலாம் மற்றும் தோல் எண்ணெய் சுரப்பி செயல்பாட்டை மேம்படுத்துவதற்கு தோலில் தடவும் திரவம் பயன்படுத்தப்படுகிறது.

வாழ்க்கைத் தரத்தில் ஏற்படும் தாக்கம்
காரணம்
மண்டலிய (ஸிஸ்டமிக்) சிகிச்சை
மேற்பூச்சு சிகிச்சை